Akteur vas vir dronkbestuur in Ptaŉ Jaguar F-TYPE. Foto ter illustrasie ŉ 32-jarige akteur en radiopersoonlikheid is oor die naweek in Pretoria in hegtenis geneem nadat hy glo onder die invloed van alkohol bestuur het. Kapt. Daniel Mavimbela, polisiewoordvoerder, het aan Maroela Media gesê die akteur is Vrydag in die vroeë oggendure in Sunnyside opgemerk waar hy glo onverskillig met ŉ Jaguar gery het. “Hy is op die hoek van Nelson Mandelaweg en Rissikstraat van die pad afgetrek en in hegtenis geneem,” het Mavimbela gesê. Die akteur is reeds op borgtog van R1 000 vrygelaat en moet na verwagting Dinsdag in die Pretoria-landdroshof verskyn, waarna sy identiteit eers bekend gemaak mag word. Die polisie het ŉ verdere 59 mense oor die naweek in Sunnyside, Silverton en Garsfontein in hegtenis geneem op aanklagte wat strek van aanranding, die besit van dagga, winkeldiefstal en roof tot die besit van ŉ vermeende gesteelde voertuig.